Mana

Mana, vocabulum in multis linguis Austronesiis inventum, est notio maximi momenti in culturis Polynesiis et maior hodiernae Insularum Pacificarum culturae pars. Nomen academiam Occidentalem intravit, ubi anthropologiae et religionis comparativae periti de ea late et penitus scripserunt. Denique, hodierna phantasiae fictio, et ludi computatrorum et personarum, vocabulum mana acceperunt pro nomine punctorum magicorum, fons  ex quo utentes magiae sua incantamenta magica formant.

Etymologia
Vocabulum mana in saltem viginti quattuor linguis Pacificis fit,Polynesian Lexicon Project Online. et a lingua Proto-Oceanica deduci potest, praecursore multarum linguarum Pacificarum hodiernarum. Linguista Robertus Blust affirmat manam 'tonitrum, tempestatem, vel ventus' in nonnullis linguis significare, et hypothesim posuit vocabulum primum significavisse "validae naturae vires, sicut tonitrus et venti tempestatum, quae opus concipiebantur actionis supernaturalis et invisae. Cum homines qui Oceanice loqui solebantur ad orientem migrabant, notio actionis supernaturalis et invisae se a corporearum naturae viribus quae eam inspiraverat seiunxit et vitam propriam adsumpserant."Anglice: "powerful forces of nature such as thunder and storm winds that were conceived as the expression of an unseen supernatural agency. As Oceanic-speaking peoples spread eastward, the notion of an unseen supernatural agency became detached from the physical forces of nature that had inspired it and assumed a life of its own."Robert Blust (2007), "Proto-Oceanic *mana Revisited," Oceanic Linguistics 36 (2): 404–22.

Cultura Polynesia
Mana in cultura Polynesia habetur qualitas spiritualis originis supernaturalis, vis sacra et impersonalis in universo exstans. Ergo, habere mana est habere potestatem, auctoritatem, virtutem, quod est facultas in certa re fungi. Haec manae qualitas non solum ab hominibus habetur: gentes, rectiones, loci, resque inanimatae manam possidere possunt. Sunt duo modi adipisci manam: per ortum et per bellum. Homines vel res quae manam possident respectum accipiunt quia eorum possessio manae ei dat auctoritatem, vires, gloriam. Significatio vocabuli est multiplex, quia mana est fundamenta cosmotheoriae Polynesiae.

Animatismus
Auctoritas naturalis
Numen
Shinto
Tapu
Veneratio

Notae

Bibliographia
Codrington, Robert Henry. 1891. The Melanesians. Pars pertinens.
Keesing, Roger. 1984. "Rethinking mana." Journal of Anthropological Research 40: 137–56.
Lévi-Strauss, Claude. 1950. Introduction à l'œuvre de Marcel Mauss.
Lévi-Strauss, Claude. 1987. Introduction to the Work of Marcel Mauss. Conv. Felicity Baker. ISBN 0415151589.
Mauss, Marcel. 1924. Essai sur le don.
Mondragón, Carlos. 2004. "Of Winds, Worms and Mana: The Traditional Calendar of the Torres Islands, Vanuatu." Oceania 74 (4): 289–308. JSTOR 40332069.

Nexus externi
"Mana," Te Aka Māori–English, English–Māori Dictionary, www.maoridictionary.co.nz
Varney, Allen. "Mana in the Real World," www.allenvarney.com

Categoria:Anthropologia culturae
Categoria:Anthropologia religionis
Categoria:Cultura Polynesia
Categoria:Mythologia Havaiana
Categoria:Mythologia Polynesia
Categoria:Religio et societas
Categoria:Verba Havaiana
Categoria:Verba Maoriana
Categoria:Verba Samoana